Komisijos reglamentas (EB) Nr. 2303/2003
2003 m. gruodžio 29 d.
dėl iš Jungtinių Amerikos Valstijų importuojamų vynų specialaus ženklinimo
EUROPOS BENDRIJŲ TARYBA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1493/1999 dėl bendro vyno rinkos organizavimo [1], ypač į jo 53 straipsnį,
kadangi:
(1) 1) 2002 m. balandžio 29 d. Komisijos reglamentas (EB) Nr. 753/2002 nustatantis tam tikras Tarybos reglamento (EB) Nr. 1493/1999 nuostatų dėl kai kurių vyno sektoriaus produktų aprašymo, pavadinimo, pateikimo ir apsaugos taikymo taisykles [2] numato kai kurias leidžiančias nukrypti nuostatas dėl Jungtinių Amerikos Valstijų importuojamų vynų ženklinimo etiketėmis, kurių galiojimas baigiasi 2003 m. gruodžio 31 d.
(2) 2) Dvišalės derybos su Jungtinėmis Amerikos Valstijomis nepasibaigs iki metų pabaigos, siekiant išvengti prekybos sutrikimų, taisyklės dėl iš Jungtinių Amerikos Valstijų importuojamų vynų turėtų būti pratęstos atsižvelgiant į derybų rezultatus.
(3) 3) Šiame reglamente numatytos priemonės atitinka Vyno vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Iš Jungtinių Amerikos Valstijų importuojamas vynas gali būti identifikuojamas pagal federalinės valstijos pavadinimą, prie kurio, kur tinkama, papildomai nurodomas apygardos arba vynuogių auginimo regiono pavadinimas net ir tuo atveju, jei tik 75 % susijusio vyno yra pagaminta iš vynuogių, išaugintų toje valstijoje ar kurioje nors vienoje apygardoje, kurios vardu yra pavadintas, tačiau tokiu atveju vynas turi būti pagamintas vien tik iš Jungtinėse Amerikos Valstijose išaugintų vynuogių.
2. Iš Jungtinių Amerikos Valstijų importuojamas vynas gali turėti tam tikros vynuogių veislės pavadinimą net ir tuo atveju, jei tik 75 % susijusio vyno yra pagaminta iš vynuogių veislės, kuria vynas pavadintas, jeigu ši veislė lemia tokio vyno pobūdį.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Jis taikomas nuo 2004 m. sausio 1 d. iki tos dienos, kai įsigalios derybose su Jungtinėmis Amerikos Valstijomis pasiektas susitarimas, siekiant ne vėliau kaip iki 2005 m. gruodžio 31 d. sudaryti susitarimą dėl prekybos vynu ir vynininkystės metodų bei, ypač, geografinių nuorodų apsaugos.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. gruodžio 29 d.